Helge Grande

Helge H. Grande (født 17. april 1925 i Overhalla, død 3. september 2007) var en norsk byggmester og trekkspillmusiker. Han var solist med ulike danseorkestre i perioden 1945 til 1976, og mottok Overhalla kommunes kulturpris i 1991. 

Grande var forkjemper for «flatbygdas folkemusikk». Musikken var påvirket av europeiske trender og skilte seg fra den tradisjonelle folkemusikken som hadde andre besetninger og instrumentbruk. Han var en forkjemper for å benytte trekkspillet i «nye» sammenhenger, for eksempel som solistinstrument og i kirkemusikk. 

Grande turnerte med trekkspilleren Kåre Korneliussen på begynnelsen av 50-tallet og spilte inn plater på Korneliussen sitt plateselskap, Aksent. Singlene «A-duringen» / «Namdalsvalsen» og «Sommerkveld ved Kværnvann» / «Namdalingen» i 1967, en singler i 1968 «Sol Over Namdal» / «Gammel Polka Fra Overhalla» og to i 1969 «Juniorvalsen» / «?» og «Den spaklynde» / «?». To LPer kom i 1972, Helge Grandes Kvintett – Danser Fra Namdal Og Innherred, og i 1973, Helge Grandes Kvintett – Trønder-Stubber. 

Grande var solist med Namdal Symfoniorkester og flere musikkgrupper i Trøndelag. Han turnerte også flere ganger med Rikskonsertene og hadde over 100 program på NRK radio med hovedsakelig gammeldansmusikk. Han komponerte og arrangerte mye dansemusikk i sin musikkarriere. 

Han var gift med lærer og skredder Oddveig Skei, og far til politikeren Trine Skei Grande.«Grande, Trine Skei», stortinget.no

 Komposisjoner 
Under følger en liste av hans egne komposisjoner fra perioden 1942 – 2001: 
 «Lilleputthambo» (innspilt på LP i 1942)
 «Favorittreinlender»
 «Juniorvalsen» (innspilt på «aksent» LP)
 «Lørdagskveld på Mevassheia» (reinlender)
 «Hagatunvalsen»
 «Vakre Namdal» (vals) 
 «Nærøy-masurka»
 «Efri Halfa» (novelty-reinlender) 
 «Laksfeskar’n» (reinlender)
 «Trudelutten» (vals)
 «Pensjonistvalsen» (innspilt på «aksent» LP)
 «Vi over 60» (vals)
 «Heimbygdstoner» (vals)
 «Vals»
 «Reinlender i F»

 Diskografi 
Grande spilte inn følgende LP-plater: 
 Danser fra Namdal og Innherred (1972)
 Trønderstubber (1973)
 På gammeldainsfæst (1977)

Han utga også flere singler, og i forbindelse med hans 80-årsdag i 2005 gav han ut en samle-cd.

 Referanser 

Kategori:Norske folkemusikere
Kategori:Personer fra Overhalla kommune